Mens Euwe var verdensmester, accepterede han at lade verdensskakforbundet FIDE overtage arrangementet af verdensmesterskabet. Efter planen skulle der gennemføres en slags kandidatturnering, hvor man samlede en række af verdens bedste spillere for at finde en udfordrer til verdensmesteren. Denne turnering blev gennemført i Holland i form af AVRO turneringen 1938. Men i mellemtiden generobrede Aljechin titlen efter revanchematchen i 1937, og han nåede aldrig længere end til forhandlinger om en ny match, før 2. verdenskrig brød ud. Først i 1948 kom verdensmesterskabet i faste rammer under FIDE.